Maak seker dat hy asemhaal en as hy nie asemhaal nie moet jy onmiddellik mond-tot-mond asemhaling toepas voordat jy aan enige ander besering aandag gee. LW as hy asemhaal sal sy hart ook klop.
Probeer om sy kop terug gebuig te hou sodat sy lugweë oop bly as dit moontlik is moet iemand sy kop vashou tydens die ondersoek.
As dit egter belangriker is om hom so vinnig as moontlik by die hospitaal te kry en daar is ŉ ander volwassene wat kan bestuur, kan dit gouer gaan as jy agter by jou kind sit in die motor en kan voort gaan met die noodhulp terwyl die ander persoon bestuur!!
Indien jy ŉ ambulans moet ontbied moet jy soveel as moontlik inligting verskaf die aard van die besering, jou kind se ouderdom, adres gee bakens om die huis of plek te vind veral as dit moeilik is om die plek te kry!!
Resussitasie is die term wat die kombinasie van tegnieke wat beskryf wat gebruik word om ŉ mens se bewussyn te laat herwin en weer te laat asemhaal!
Lug kan moontlik nie by sy longe uitkom nie omdat sy tong teruggeval en sy lugweg blokkeer, die kop dalk vorentoe gebuig is, sodat die lugpyp se opening effens toe geknyp is, daar mag ook dalk vloeistof of braaksel agter in sy keel opgegaar het en nie weg gedreineer kan word nie!
Plaas twee vingers van die een hand op jou kind se ken en lig sy kakebeen op, sodat sy ken vorentoe kom. Die tong sal saam met die kakebeen vorentoe kom en so die lugweg oopmaak. Kyk of hy asemhaal.
Babas het baie kort nekkies en sagte lugpypies en as jy die kop te ver agteroor buig, kan jy die lugweg maklik blokkeer.
Stut die kakebeen deur twee vingers van die ander hand op die benerige deel van die ken te hou. Kyk of hy asemhaal.
As jou kind nie asemhaal nie!! Kyk eerstens of daar nie iets is wat jou kind se lugweg blokkeer nie. draai jou kind se kop kant toe en voel versigtig met jou vinger in sy mond en as daar iets is moet jy dit vinnig uitkrap, maar wees versigtig dat jy dit nie verder in sy keel afdruk nie!
As dit ŉ klein babatjie is moet jy verkieslik nie jou vinger in sy mond steek nie tensy jy die voorwerp duidelik kan sien en jy seker is daar is geen risiko dat die voorwerp in sy keel kan afglip nie, dit is ŉ beter opsie om hom onderstebo te hou en op sy rug te slaan. Kyk weer dat jou kind asemhaal.
Dit is die resussitasie tegniek wat jy onmiddellik toepas as jou kind nie asemhaal nie dit doen jy maak nie saak waar jy is nie.
As jy vir een of ander rede nie jou mond oor jou kind se mond kan sit nie kan jy sy mond toemaak en asem deur sy neus in blaas. As jou baba klein is kan jy jou mond oor sy neus en sy mond plaas.
Blaas liggies maar ferm in sy mond in, blaas van jou longe af, nie net van jou mond af nie, totdat jy sy borskas sien beweeg!! Kyk langs sy borskas af en maak seker die borskas moet weer terugval as jy geslaag het!! As jou kind se borskas nie gelig het nie, kyk dat : 1) Sy kop in die regte posisie is 2) Jy die neusgate toeknyp en dat jou mond ŉ lugdigte seel om jou kind se mond vorm. 3) Probeer weer ŉ keer, en as dit nie slaag nie kan jy hom ŉ paar klappe op die rug gee soos wanneer hy verstik het.
As jou kind se hart klop, moet jy voortgaan met die reddings asemhaling teen ŉ spoed van 15–20 per minuut, totdat hy alleen kan asemhaal, sodra hy alleen asemhaal, moet jy hom in die herstel posisie laat lê terwyl jy vir die ambulans wag.
Die basiese tegniek bly dieselfde maar jy moet die baba se kleiner lyf ingedagte hou, omdat die ruimte tussen die neus en die mond so klein is, sal dit makliker wees as jy jou mond oor sy mond en neus sit. Jy sal ook net klein bietjie lug in sy longe moet inblaas teen ŉ tempo van tot 20 teue per minuut, daarom moet jy nie baie hard blaas nie.
Laat jou baba op sy rug lê. Klop sy voetsole om seker te maak dat hy werklik bewusteloos is, as daar geen reaksie is nie, moet jy sy kop effens agteroor buig deur op sy voorkop te druk en sy ken met jou 2 vingers te stut, moenie sy koppie te ver agteroor buig nie.
As jou kind hart opgehou klop het, moet jy hom op ŉ harde oppervlak laat lê en langs hom kniel sodat jy na sy borskas gedraai is, voel waar sy borsbeen is ( die been wat in die middel van sy borskas afloop).
Voel in die groef tussen die sleutelbene waar die borsbeen begin, en kry dan die middel van die borsbeen deur met albei hande te meet soos aangedui.
Belangrik om hierdie instruksies baie noukeurig te volg omdat jy jou kind kan stukkend druk as jy te hard druk!! (LW. MET KINDERS gebruik jy altyd NET EEN HAND omdat twee hande teveel krag op die borskas sit en die dan jou kind se borsbeen en ribbes mag breek!!)
Laat jou baba op ŉ harde oppervlak soos ŉ tafel lê, stut sy kop en rug deur een hand onder sy rug te sit en die bokant van sy arm vas te vat.
As jou baba te groot is om die borsbeen maklik met jou vingers af te druk, moet jy jou ander hand onder sy rug uit neem. Gebruik die hak van jou hand om die borsbeen te druk.
gevaar van Bewusteloosheid lê daarin dat die normale reflekse soos hoes, wat keer dat ŉ kind verstik as hy slaap nie hier behoorlik werk nie. Daardie reflekse is hier nie teenwoordig nie.
Al herwin jou kind sy bewussyn of al het bewusteloosheid net ŉ kort rukkie geduur, moet hy nog deur ŉ Dr ondersoek word selfs al lyk hy perdfris na die tyd. As die bewusteloosheid deur ŉ hoofbesering veroorsaak is, sal daar ŉ X-straalfoto van sy skedel geneem moet word om vas te stel of daar nie ŉ fraktuur is nie.
Jou kind kan deur verskeie stadiums van bewussynsverlies gaan voordat hy geheel en al bewusteloos is. Hy sal eers net baie verward wees, dan sal hy versink in ŉ bedwelming waartydens hy sal lyk as of hy dronk is, gevolg deur ŉ koma, wanneer hy geheel bewusteloos sal wees. Die omgekeerde gebeur wanneer hy sy bewussyn begin herwin. Dit is om hierdie rede noodsaaklik dat jy die hele tyd by jou kind bly en indien moontlik, ŉ ander volwassene stuur om ŉ ambulans te ontbied. Hou jou kind fyn dop en teken die verandering in sy bewussyn aan. Hierdie inligting kan die dr help besluit watter behandeling om toe te pas!!
As jou kind asemhaal, moet jy sy kop agteroor gebuig hou en hom van kop tot tone ondersoek, behandel beserings soos gebreekte bene. As daar vloeistof uit sy oor loop moet jy hom so laat lê dat die aangetaste oor onder is en dat vloeistof kan dreineer. Plaas ŉ wattedepper onder die oor.
Laat jou kind op ŉ plat oppervlak op ŉ kombers lê, lig sy bene dat dit hoer as sy borskas is en stut dit met kussings. Maak enige stywe klere veral om sy nek, borskas en middellyf los en draai sy kop na die kant toe.
Hou hom vas dat sy kop laer is as sy borskas en gee hom vier (4) harde rapse tussen sy skouer op die boonste deel van die rug!
Tel jou baba dadelik op en laat hom kop onderste bo oor jou voorarm lê , terwyl jy sy kop en nek met jou hand stut.
Weereens wees versigtig as jy dit verwyder dat dit nie verder in die keel afgaan nie maar dat dit versigtig verwyder word. LW moet nooit in ŉ baba se mond rond krap as jy nie die voorwerp kan sien nie!
Hou die aangetaste deel so gou as moontlik onder lopende koue water vir +- 10-20 minute om die chemikalieë af te was. Hou jou kind so vas dat die water kan afloop sonder om aan die ander dele van sy vel te raak.
Hou bietjie van die stof wat jy dink hy gesluk het, bv. ŉ paar blare of bessies of leë bottel of blikkie. As hy pille gesluk het moet jy die houer hou, selfs al is dit leeg, want dit sal help bepaal was se behandeling toe gepas moet word.
As jy nie 100% seker is dat jou kind bytsoda ingekry het nie kan jy hom laat braak, deur met jou vinger of die agter kant van ŉ lepel agter in sy keel te kielie.
Kry jou kind so gou as moontlik by die naaste hospitaal se nood gevalle. Pas noodhulp deurentyd toe. Plaas jou kind in die herstel posisie ( bv. effens vorentoe op sy sy met sy een been gebuig boonste arm vorentoe om hom te stut terwyl die ander arm reguit los agter sy rug langs strek om te keer dat hy nie om rol op sy ryg nie.)
As dit nodig sou wees vir mond tot mond asemhaling moet jy versigtig wees dat jy nie van die gif in jou mond kry nie, as dit nodig is druk jou kind se lippe teen mekaar en blaas deur sy neus.
Beskerm kragpunte dat jou kind nie hul vingers daarin kan druk nie. Jy kry fop proppe te koop wat net vir beskerming daarin gedruk kan word.
Pasop vir tafeldoeke wat laag hang kan deur jou kleuter vasgegryp word en alles van die tafel mag aftrek en hulself beseer.
Pas ook op vir los matte in die slaapkamer waaroor jy kan struikel met jou baba in jou hande!! Kan ook noodlottig wees as jy val!
Moet nooit jou baba alleen op die baba kassie los as jy hul doek ruil nie! Hulle rol baie maklik af en hul beenstruktuur is baie sag hulle kan maklik beenbreuke/ frakture opdoen!